OpenLLM-France/wikimedia huggingface dataset:
# Eleccions legislatives islandeses de 1946

Les eleccions legislatives islandeses de 1946 es van dur a terme el 30 de juny d'aquest any per a escollir als membres de l'Alþingi. Foren les primeres eleccions després de la proclamació d'independència d'Islàndia el 1944. El més votat fou el Partit de la Independència i Ólafur Thors fou primer ministre d'Islàndia d'un govern de coalició amb progressistes i socialdemòcrates.

## Resultats electorals

Resultats de les eleccions legislatives d'Islàndia del 30 de juny de 1946
| Partits | Partits | Vots | % | Escons |
| | Partit de la Independència (Sjálfstæðisflokkurinn) | 26,428 | 39.5 | 20 |
| | Partit Progressista (Framsóknarflokkurinn) | 15,429 | 23.1 | 13 |
| | Partit Socialista (Alþýðubandalagið) | 13,049 | 19.5 | 10 |
| | Partit Socialdemòcrata (Alþýðuflokkurinn) | 11,914 | 17.8 | 9 |
| | Altres | 93 | 0.1 | 0 |
| Total (participació 87,4%) | Total (participació 87,4%) | 66.913 | 100 | 52 |
| Font: Recursos electorals a Internet ||||||
# Eleccions legislatives islandeses de 1956

Les eleccions legislatives islandeses de 1956 es van dur a terme el 24 de juny d'aquest any per a escollir als membres de l'Alþingi. El més votat fou el Partit de la Independència, però Hermann Jónasson fou primer ministre d'Islàndia d'un govern de coalició entre progressistes i socialdemòcrates.

## Resultats electorals

Resultats de les eleccions legislatives d'Islàndia del 24 de juny de 1956
| Partits | Partits | Vots | % | Escons | +/- |
| | Partit de la Independència (Sjálfstæðisflokkurinn) | 35,027 | 42.4 | 19 | -2 |
| | Partit Progressista (Framsóknarflokkurinn) | 12,925 | 15.6 | 17 | +1 |
| | Aliança Popular (Alþýðubandalagið) | 15,859 | 19.2 | 8 | +1 |
| | Partit Socialdemòcrata (Alþýðuflokkurinn) | 15,153 | 18.3 | 8 | +2 |
| | Partit de la Preservació Nacional | 3,706 | 4.5 | 0 | -2 |
| | Altres | 8 | 0.0 | 0 | 0 |
| Total (participació 92,1%) | Total (participació 92,1%) | 82.678 | 100 | 52 | |
| Font: Recursos electorals a Internet ||||||
# Eleccions legislatives islandeses de 1971

Les eleccions legislatives islandeses de 1971 es van dur a terme el 13 de juny d'aquest any per a escollir als membres de l'Alþingi. El més votat fou el Partit de la Independència, i Ólafur Jóhannesson fou primer ministre d'Islàndia d'un govern de coalició entre el Partit de la Independència i el Partit Progressista.

## Resultats electorals

Resultats de les eleccions legislatives d'Islàndia del 13 de juny de 1971
| Partits | Partits | Vots | % | Escons | +/- |
| | Partit de la Independència (Sjálfstæðisflokkurinn) | 38,170 | 36.2 | 22 | -1 |
| | Partit Progressista (Framsóknarflokkurinn) | 26,645 | 25.3 | 17 | -1 |
| | Aliança Popular (Alþýðubandalagið) | 18,055 | 17.1 | 10 | 0 |
| | Partit Socialdemòcrata (Alþýðuflokkurinn) | 11,020 | 10.5 | 6 | -3 |
| | Unió de Liberals i Esquerrans | 9,395 | 8.9 | 5 | +5 |
| | Altres | 2,110 | 2.0 | 0 | 0 |
| Total (Participació 90,4%) | Total (Participació 90,4%) | 105.395 | 100 | 60 | |
| Font: Recursos electorals a Internet ||||||
# Trofeu Costa del Sol

El Trofeu Costa del Sol, anteriorment anomenat Trofeu Internacional Costa del Sol, és un torneig amistós de futbol organitzat pel Málaga Club de Fútbol i l'ajuntament de Màlaga. Els partits es disputen a l'estadi La Rosaleda.

## Edicions

| Edició | Any | Campió | Resultat | Finalista |
| I | 1961 | Athletic de Bilbao | 4 - 0 | Sevilla FC |
| II | 1962 | AS Roma | 3 - 0 | CD Málaga |
| III | 1963 | CD Málaga | 3 - 1 | Reial Madrid |
| IV | 1964 | Sevilla FC | 2 - 1 | CD Málaga |
| V | 1965 | Tottenham Hotspur FC | 2 - 1 | Standard de Lieja |
| VI | 1966 | Tottenham Hotspur FC | 1 - 0 | SL Benfica |
| VII | 1967 | RCD Espanyol | 2 - 1 | Argentina |
| VIII | 1968 | Racing Club de Avellaneda | 2 - 0 | RSC Anderlecht |
| IX | 1969 | SC Corinthians | 2 - 1 | FC Barcelona |
| X | 1970 | Vasas SC | 2 - 1 | CD Málaga |
| XI | 1971 | CD Málaga | 2 - 1 | Estrella Roja |
| XII | 1972 | Nacional | 1 - 0 | CD Málaga |
| XIII | 1973 | Estrella Roja | 2 - 1 | CD Málaga |
| XIV | 1974 | CD Málaga | 1 - 1 | Derby County |
| XV | 1975 | Peñarol | 3 - 2 | CD Málaga |
| XVI | 1976 | Reial Madrid | 3 - 0 | CD Málaga |
| XVII | 1977 | FC Barcelona | 3 - 0 | CD Málaga |
| XVIII | 1978 | Athletic Club de Bilbao | 2 - 1 | CA Huracán |
| XIX | 1979 | Ferencváros TC | 2 - 1 | Sevilla FC |
| XX | 1980 | Atlético Mineiro | 1 - 0 | CD Málaga |
| | 1981 - 1982 | No es disputà | | |
| XXI | 1983 | SC Internacional | 2 - 0 | CF América |
| | 1984 - 2002 | | | |
| No oficial | 2003 | Brescia Calcio | 0 - 0 | Málaga CF |
| XXII | 2004 | Sevilla FC | 1 - 1 | Málaga CF |
| XXIII | 2005 | Málaga CF | 2 - 0 | Newcastle United |
| XXIV | 2006 | Nacional | 1 - 0 | Málaga CF |
| XXV | 2007 | Borussia Dortmund | 1 - 0 | Málaga CF |
| XXVI | 2008 | Málaga CF | 2 - 1 | Reial Betis |
| | 2009 | No es disputà | | |
| XXVII | 2010 | Málaga CF | 2 - 1 | Parma FC |
| XXVIII | 2011 | Málaga CF | 4 - 0 | CA Peñarol |
| XXIX | 2012 | Málaga CF | 1 - 0 | Everton FC |

## Enllaços externs

* Web oficial Arxivat 2010-05-01 a Wayback Machine.
* Historia del Trofeu Costa del Sol en l'època del C.D. Málaga
* RSSSF
# Tour de Pequín

El Tour de Pequín (oficialment: Tour of Beijing; en xinès: 环北京职业公路自行车赛) fou una cursa ciclista per etapes que es disputava pels voltants de Pequín.
La seva primera edició va tenir lloc l'octubre de 2011, com a penúltima prova de la UCI World Tour 2011. La cursa va ser fruit d'un conveni entre l'UCI i el govern de Pequín. Es va disputar del 2011 al 2014. La cursa va ser un llegat dels Jocs Olímpics de 2008 per promoure Pequín com a ciutat d'esdeveniments mundials, alhora que volia promoure el medi ambient i la vida saludable representada en el ciclisme.
El setembre de 2014 la UCI va anunciar que l'edició de 2014 seria la darrera. Tony Martin, amb dues victòries, és el ciclista amb més victòries.

## Palmarès

| Any | Vencedor | Segon | Tercer |
| 2011 | Tony Martin (GER) | David Millar (GBR) | Christopher Froome (GBR) |
| 2012 | Tony Martin (GER) | Francesco Gavazzi (ITA) | Edvald Boasson Hagen (NOR) |
| 2013 | Beñat Intxausti (ESP) | Daniel Martin (IRL) | David López García (ESP) |
| 2014 | Philippe Gilbert (BEL) | Daniel Martin (IRL) | Esteban Chaves (COL) |

## Referències

* ↑ «Tour of Beijing joins 2011 World Tour calendar».
* ↑ «UCI ends Beijing tour, sets groundwork for major changes», 23-09-2014. [Consulta: 24 setembre 2014].
* ↑ «Tour of Beijing (Chn) - Cat.Ex». [Consulta: 28 desembre 2023].

## Enllaços externs

* Web oficial Arxivat 2013-10-22 a Wayback Machine.
* Palmarès a sitiodeciclismo.net
# Union Theological Seminary

La Union Theological Seminary és una universitat de teologia independent la ciutat de New York situada a Manhattan entre Claremont Avenue i Broadway. El seminari va ser fundat el 1936 sota l'ègida de l'Església presbiteriana. El centre és avui lligat a la Universitat de Colúmbia situada a la vora. El filòsof i teòleg escocès John Macquarrie hi ha estat professor.

## Enllaços externs

* Union Theological Seminary webpage
# Union Sportive du Foyer de la Régie Abidjan-Niger

L'Union Sportive du Foyer de la Régie Abidjan-Niger (USFRAN) és un club de futbol burkinès de la ciutat de Bobo Dioulasso. Juga els seus partits a l'Stade Wobi Bobo-Dioulasso.
Els colors del club són el taronja, blanc i vermell. Es va fundar el 1959, reanomenat USCB el 1989 i retornant al nom original el 1998.

## Palmarès

* Lliga burkinesa de futbol:
** 1963, 1964, 1968
* Copa burkinesa de futbol:
** 1966, 1967, 1969, 1971, 1974

## Referències

* ↑ «Burkina Faso – List of Champions». RSSSF, 2010.
* ↑ «Burkina Faso - List of Cup Winners». rsssf.com. [Consulta: 16 desembre 2017].
# Eleccions legislatives macedònies de 1998

Les eleccions legislatives macedònies de 1998 se celebraren a dues voltes el 18 d'octubre i l'1 de novembre del 1998. per a renovar els 120 membres de l'Assemblea de la República de Macedònia. El vencedor fou la VMRO–DPMNE i el seu cap Ljubco Georgievski fou nomenat primer ministre de Macedònia.

## Resultats

Resultat de les eleccions d'5 de juliol de 1998 per a l'Assemblea de la República de Macedònia
| Partit | Líder | Vots | % | Escons |
| VMRO–DPMNE | Ljubco Georgievski | 312,627 | 28.10 | 49 |
| Unió Socialdemòcrata de Macedònia | Branko Tsrvènkovski | 279,795 | 25.15 | 27 |
| PDP-PDPA-NDP | Iljaz Halimi | 214,360 | 19.26 | 24 |
| Alternativa Democràtica | Vasil Tupurkovski | 119,351 | 10.73 | 13 |
| LDP-DPM | Petar Goshev | 77,788 | 6.99 | 4 |
| SPM-PCERM-TDP-DPPRM-SDAM | Zlatka Popovska | 52,284 | 4.70 | 1 |
| Partit Democràtic dels Serbis | Dragisha Miltek | 14,930 | 1.34 | 0 |
| VMRO-DOM | Tomislav Stevkovski | 11,577 | 1.04 | 0 |
| Partit Unit dels Roma a Macedònia | Vanco Peshevski | 5,967 | 0.54 | 1 |
| MAAK-KP-MA-DP | Strasho Angelovski | 5,596 | 0.50 | 0 |
| VMRO-DP | Vladimir Golubovski | 3,746 | 0.34 | 0 |
| Partit Civil-Liberal de Macedònia | Boris Gegaj | 3,393 | 0.30 | 0 |
| Grup de Votants | Todor Petrov | 2,762 | 0.25 | 0 |
| Lliga dels Comunistes de Macedònia | Angele Mitreski | 2,756 | 0.25 | 0 |
| Partit Socialcristià de Macedonia | Vasil Risteski | 2,186 | 0.20 | 0 |
| Partit Comunista de Macedònia | Todor Pelivanov | 2,058 | 0.18 | 0 |
| Partit dels Treballadors | Gjuro Keshkec | 1,528 | 0.14 | 0 |
| | Total | 1,112,704 | 100% | 120 |
# Tubilla del Agua

Tubilla del Agua és un municipi de la província de Burgos a la comunitat autònoma de Castella i Lleó. Forma part de la comarca de Páramos. Àrea geogràfica de la Valle del Rudrón. Inclou les localitats de Bañuelos del Rudrón (0), Covanera (66), San Felices de Rudrón (36), amb el barri de Nápoles i Tablada del Rudrón (34).

## Demografia

Evolució demogràfica :
| 1991 | 1996 | 1998 | 2000 | 2001 | 2004 | 2006 |
| 166 | 168 | 159 | 209 | 178 | 209 | 189 |
# Tubs de Malpighi

Els tubs o túbuls de Malpighi, descoberts per Marcello Malpighi, són un sistema excretor i osmoregulador present en els insectes, els miriàpodes, els aràcnids i els tardígrads.

## Estructura

El sistema excretor d'aquests insectes (artròpodes) consisteix en una sèrie de tubs estrets que es desenvolupen per evaginació de la part anterior del darrer segment intestinal o proctodeu. Cada tub consta d'una sola capa de cèl·lules amb un extrem cec i un altre extrem que desemboca a l'aparell digestiu.
El nombre total de túbuls varia segons les espècies, en general en múltiples de dos; n'hi pot haver més de 100. Són llargs i acostumen a estar enrotllats. Es troben coberts per hemolimfa i prop dels teixits adiposos. Les cèl·lules de les seves parets són riques en la proteïna actina la qual serveix de suporte i en microfilaments per a la propulsió de substàncies. Els tubs de Malpighi de la majoria dels insectes tenen musculatura que serveix per a mesclar el contingut dels túbuls i per augmentar el contacte dels tubs amb l'hemolimfa. Els ordres d'insectes Zygentoma, Dermaptera i Thysanoptera no tenen aquests músculs. Collembola (un hexàpode relacionat amb els insectes) i Aphididae (de l'ordre Hemiptera) no tenen pas tubs de Malpighi.
Altres grups d'invertebrats tenen sistemes excretors d'un altre tipus, els anomenats nefridis.-

## Forma d'acció

Els tubs de Malpighi són eficients per excretar productes nitrogenats innecessaris amb una pèrdua d'aigua mínima i gràcies, en part a això molts aràcnids i insectes poden colonitzar medis molt àrids. Es creu que la urea i aminoàcids de rebuig passen per difusió mentre que els ions com el sodi i potassi requereixen un transport actiu de bombeig

## Referències

* Gullan, P.J. and Cranston, P.S. (2000) The Insects: An Outline of Entomology. Blackwell Publishing UK ISBN 1-4051-1113-5
* Romoser, W.S. and Stoffolano Jr., J.G. (1998) The Science of Entomology. McGraw-Hill Singapore ISBN 0-697-22848-7
* Bradley, T.J. The excretory system: structure and physiology. En: Kerkut, G.A. and Gilbert, L.I. eds. Comprehensive insect physiology, biochemistry and pharmacology. Vol.4 Pergamon Press New York ISBN 0-08-030807-4 pp. 421-465
# Tubize

Tubize (Tubeke en neerlandès) és un municipi de la província belga del Brabant Való. L'1 de gener del 2024, Tubize, tenia una població total de 28.370 habitants. La superfície són 32.66 km² que dona una densitat de població de 868 habitants per km². Des de 1977 Tubize ha fusionat amb els antics municipis de Clabecq, Oisquercq i Saintes.

## Agermanaments

* Miranda (Gers)
* Korntal-Münchingen
* Scandiano

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 21 setembre 2024].
* 1 2 «TUBIZE ET SES ENTITÉS» (en francès). Ajuntament de Tubize. [Consulta: 21 setembre 2024].
* ↑ «Histoire politique de Tubize de 1970 à 2024» (en francès). Ecolo. [Consulta: 21 setembre 2024].
# Trachycystis placenta

Trachycystis placenta és una espècie de mol·lusc gastròpode pertanyent a la família Charopidae.

## Hàbitat

Viu als boscos tropicals i subtropicals de baixa altitud, humits, boirosos i amb Podocarpus.

## Distribució geogràfica

És un endemisme de Sud-àfrica: bosc de Nkandla (KwaZulu-Natal).

## Estat de conservació

Es troba en perill d'extinció car el bosc on viu només ocupa 28 km² i, tot i que té un cert grau de protecció, és una zona remota i molt rural subjecta a les necessitats de les poblacions humanes locals i el seu bestiar.

## Referències

* ↑ uBio (anglès)
* 1 2 3 Herbert, D.G. (2004). "Trachycystis placenta." 2004 Llista Vermella de la UICN. Unió Internacional per a la Conservació de la Natura, edició 2004. [Consulta: 17 abril 2023]
* 1 2 3 Encyclopedia of Life (anglès)

## Bibliografia

* Connolly, M., 1939. A Monographic survey of South African non-marine Mollusca. Annals of the South African Museum 33:1-660.
* Herbert, D.G. i Kilburn, R.N.: A field guide to the snails and slugs of eastern South Africa.
# Eleccions parlamentàries ruandeses de 1988

Les eleccions parlamentàries ruandeses de 1988 es van celebrar a Ruanda el 26 de desembre de 1988. En el moment el país encara era un sistema unipartidista, amb el Moviment Nacional Revolucionari per al Desenvolupament com a únic partit legal. L'Assemblea Legislativa va ser ampliada de 64 a 70 escons, amb 139 candidats que es presentaven a les eleccions. Vint-i-sis diputats van prendre els seus escons als rivals, mentre que la participació dels votants va ser del 98,5%.

## Resultats

| Partit | Vots | % | Escons | +/– |
| Moviment Nacional Revolucionari per al Desenvolupament | 2.701.682 | 100 | 70 | 0 |
| Nuls/en blanc | 243 | – | – | – |
| Total | 2.701.925 | 100 | 70 | 0 |
| Votants registrats/participació | 2.740.920 | 98,5 | – | – |
| Font: Inter-Parliamentary Union |||||

## Referències

* ↑ Rwanda: Elections held in 1988 Inter-Parliamentary Union
# Unió d'oblies

Unió d'oblies és una tecnologia d'encapsulat a nivell d'oblia per a la fabricació de sistemes microelectromecànics (MEMS), sistemes nanoelectromecànics (NEMS), microelectrònica i optoelectrònica, que garanteix un encapsulament mecànicament estable i hermèticament segellat. El diàmetre de les oblies oscil·la entre 100 mm fins a 200 mm (de 4 a 8 polzades) per a MEMS/NEMS i fins a 300 mm (12 polzades) per a la producció de dispositius microelectrònics. Les oblies més petites es van utilitzar als primers dies de la indústria de la microelectrònica, amb oblies de només 1 polzada de diàmetre als anys 50.
En sistemes microelectromecànics (MEMS) i sistemes nanoelectromecànics (NEMS), el paquet protegeix les estructures internes sensibles de les influències ambientals com la temperatura, la humitat, l'alta pressió i les espècies oxidants. L'estabilitat i la fiabilitat a llarg termini dels elements funcionals depenen del procés d'encapsulació, igual que el cost global del dispositiu. El paquet ha de complir els requisits següents:
* protecció contra influències ambientals
* dissipació de calor
* integració d'elements amb diferents tecnologies
* compatibilitat amb la perifèria circumdant
* manteniment del flux d'energia i informació
Els mètodes d'enllaç comunament utilitzats i desenvolupats són els següents:
* Enllaç directe
* Enllaç activat en superfície
* Enllaç activat per plasma
* Enllaç anòdic
* Enllaç eutèctic
* Unió de frita de vidre
* Unió adhesiva
* Enllaç per termocompressió
* Enllaç reactiu
* Enllaç de difusió transitòria en fase líquida

## Referències

* ↑ Wiemer, M. (2006). "Wafer Bonding with BCB and SU-8 for MEMS Packaging". 1: 1401–1405
* ↑ «Wafer Bonding - an overview | ScienceDirect Topics» (en anglès). https://www.sciencedirect.com.+[Consulta: 5 maig 2023].
* ↑ S.-H. Choa Microsyst. Technol., 11, 11, 2005, pàg. 1187–1196. DOI: 10.1007/s00542-005-0603-8.
* ↑ T. Gessner and T. Otto and M. Wiemer and J. Frömel (2005). "Wafer bonding in micro mechanics and microelectronics - an overview". : 307–313
* ↑ A. Plössl and G. Kräuter «Wafer direct bonding: tailoring adhesion between brittle materials». Materials Science and Engineering, vol. 25, 1999, pàg. 1–88. DOI: 10.1016/S0927-796X(98)00017-5.
# Triocala

Triocala (grec antic: Τριόκαλα, Triókala, llatí: Triocala) era una ciutat de Sicília situada a l'interior de l'illa, a unes 12 milles romanes de les Thermae Selinuntiae, l'actual Sciacca.
La cita Esteve de Bizanci i diu que el nom el va trobar a Filist. Per això es creu que probablement la poblaven els sículs. Segurament era una ciutat fortificada en temps de Dionís el Vell, però no apareix a la història fins a la segona guerra dels esclaus a Sicília el 103 aC-100 aC, quan el cap dels rebels, Trifó, la va triar per la seva forta posició, hi va instal·lar el seu quarter general, i s'hi va fer fort després de ser derrotat a la plana per Luci Licini Lucul·le. No se sap com va ser conquerida però si se sap que va quedar molt malmesa després de la guerra. Tot i així Ciceró l'esmenta com a municipi romà. A partir del segle v era la seu d'un bisbat. Les seves ruïnes han estat localitzades prop de Caltabellotta.

## Referències

* ↑ Smith, William (ed.). «Triocala». Dictionary of Greek and Roman Geography (1854). [Consulta: 27 maig 2023].
# Triodos Bank

Triodos Bank és una entitat de crèdit de banca ètica fundada l'any 1980 i amb seu als Països Baixos. Té sucursals a Bèlgica, Regne Unit, Catalunya, Espanya i Alemanya. A més, desenvolupa una intensa activitat en altres llocs d'Europa, Amèrica del Sud, Àsia i Àfrica.
L'entitat basa el seu model bancari en la transparència respecte a totes les inversions que realitza amb els estalvis dels seus dipositants, que es poden consultar al seu web. Igualment, el banc atorga finançament d'acord amb uns criteris d'exclusió, com no concedir crèdit a la indústria armamentística, i d'inclusió.
L'objectiu de Triodos Bank és contribuir a un canvi positiu i sostenible de la societat des del sistema financer, que millori la qualitat de vida de les persones i respecti el medi ambient i la cultura. Per això, inverteix únicament en empreses i iniciatives que, a més de ser econòmicament rendibles, aporten un valor afegit de caràcter mediambiental, social i cultural. Les inversions de Triodos Bank van dirigides a sectors com el de les energies renovables, la tecnologia ambiental, l'agricultura ecològica, la bioconstrucció, el turisme sostenible, el suport a grups en risc d'exclusió social o l'art.
El banc també finança organitzacions que treballen en l'àmbit de la cooperació per al desenvolupament, en què destaquen les seves iniciatives de foment del comerç just i els microcrèdits com a eines eficaces en la lluita contra la pobresa. En aquest camp, Triodos Bank participa en 60 institucions financeres a 30 països del món. Tot això és possible gràcies als seus clients i inversors, tant particulars com institucions, que desitgen contribuir a un canvi positiu de la societat en un context de desenvolupament sostenible, més humà i respectuós amb el planeta i les persones.
Triodos Bank no solament té en compte els aspectes econòmico-financers en la seva pràctica bancària, sinó també la repercussió social i mediambiental de la seva activitat. Aquesta triple aproximació queda reflectida en el seu mateix nom: Triodos, derivat de l'expressió grega tri hodos, que significa "triple via".
El Grup Triodos tenia l'any 2013 un balanç total de més de 5.300 milions d'euros i compta amb més de 437.000 clients a Europa.
Respecte a l'ús de la llengua catalana, Triodos Bank ha rebut diverses queixes dels seus clients. Tanmateix, darrerament han emprès millores com la posada en funcionament del servei de banca per Internet en català, com a complement de l'atenció física i telefònica en català que donen a les seves oficines situades a Barcelona, València, Palma i Girona.

## Referències

* ↑ http://www.triodos.es/es/conozca-triodos-bank/historias-de-la-banca-transparente/
* ↑ http://www.triodos.es/es/empresas-instituciones/financiacion/criterios-de-financiacion/criterios-exclusion1/
* ↑ http://www.triodos.es/es/empresas-instituciones/financiacion/criterios-de-financiacion/
* ↑ ¿A quién sirve nuestro dinero? El País, 29/11/2009.
* ↑ «Resultats Triodos 2013». Arxivat de l'original el 2013-05-20. [Consulta: 28 maig 2013].

## Enllaços externs

* Triodos Bank
* "No podem seguir creixent sempre, ara toca madurar", Jornal.
# Triodieae

Triodieae és una tribu de la subfamília de les poòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.
Bentham (1881) va descriure la subtribu Triodiinae dins del seu Festuceae (Pooideae:Gramineae). Bentham circumscriu la seva subtribu sobre la base de 2 floretes (fèrtils) per espigueta, lemes rarament nervades, i acabant en 3 grans, lòbuls o arestes.

## Gèneres

* Monodia
* Plectrachne
* Symplectrodia
* Triodia

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 16 març 2010].
* ↑ «Còpia arxivada». The tribe Triodieae (Chloridoideae: Gramineae), 2003. Arxivat de l'original el 2011-03-29. [Consulta: 6 octubre 2014].
# Unió per al Progrés Nacional

La Unió per al Progrés Nacional (en francès: Union pour le progrès national, UPRONA) és un partit polític nacionalista de Burundi, que rep la major part del seu suport de l'ètnia Tutsi. Va tenir un paper important en l'obtenció de la independència per a Burundi. El primer ministre més famós del UPRONA va ser el Príncep Louis Rwagasore (assassinat en l'any 1961). Des de llavors fins a 1965, el partit va tenir algun suport Hutu, i tres dels seus membres hutu, incloent a Pierre Ngendandumwe van aconseguir el lloc de primer ministre de Burundi. Michel Micombero va aconseguir el control del partit i en un violent cop d'estat va prendre el poder instaurant la dictadura militar que va governar el país des de 1966 a 1993.
El President del UPRONA, Pierre Buyoya va traspassar el poder al líder Hutu Domitien Ndayizeye del Front per a la Democràcia a Burundi (un partit Hutu) el 30 d'abril de 2003. En les eleccions legislatives de l'any 2005, el partit va obtenir el 7.2 % dels vots i 15 escons de 118.

## Enllaços externs

* Pàgina oficial del UPRONA